S-390/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 14. mars sl. á hendur L-kk-þgf E-kk-þgf, Vesturvör 27, Kópavogi, fyrir eftirtalin brot framin í Reykjavík á árinu 2005:

1. Vopnalagabrot, með því að hafa aðfaranótt sunnudagsins 11. september á veitingastaðnum Kaffi Victor, Hafnarstræti 1, átt rafmagnsvopn og borið það á almannafæri.

Þetta er talið varða við 1. mgr. og c-lið 2. mgr. 30. gr., sbr. 1. mgr. 36. gr., vopnalaga nr. 16/1998.

2. Fíkniefnalagabrot:

2.1. Í ofangreint skipti haft í vörslum sínum 15,48 g af amfetamíni, 1,71 g af hassi og 0,29 g af tóbaksblönduðu kannabisefni sem ákærði henti frá sér utan við ofangreindan veitingastað eftir að hafa verið færður þangað af dyravörðum á meðan beðið var lögreglu.

2.2. Að kvöldi þriðjudagsins 1. nóvember á Frakkastíg við Njálsgötu haft í vörslum sínum 0,90 g af hassi, sem ákærði lét falla á jörðin þegar hann varð var við lögreglu.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og að gerð verði upptæk 15,48 g af amfetamíni, 2,61 g af hassi og 0,29 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er þess krafist að ofangreint rafmagnsvopn verði gert upptækt skv. 1. mgr. 37. gr. vopnalaga.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1962. Hann gekkst á árunum 2003 til 2005 þrívegis undir sáttir fyrir brot gegn lögum um ávana- og fíkniefni. Þá var hann dæmdur í 14 mánaða fangelsi fyrir framleiðslu og vörslu fíkniefna o.fl. með dómi Héraðsdóms Reykjavíkur uppkveðnum 8. desember 2005. Að öðru leyti skiptir sakaferill hann ekki máli fyrir niðurstöðu þessa máls.

Brot þau sem ákærði hefur nú verið sakfelldur fyrir eru framin fyrir uppkvaðningu síðastgreinds dóms og verður refsing ákærða því ákveðin sem hegningarauki við hann með vísan til 78. gr. almennra hegningarlaga. Er það mat dómsins að brot þau sem ákærði hefur nú verið sakfelldur fyrir hefðu ekki orðið til þyngingar þeirri refsingu er ákærði hlaut með greindum dómum hefðu þau þá verið dæmd með. Ákærða verður því ekki gerð sérstök refsing í máli þessu.

Upptæk eru gerð til ríkissjóðs 15,48 g af amfetamíni, 2,61 g af hassi, 0,29 g af tóbaksblönduðu kannabisefni og rafmagnsvopn sem hald var lagt á við rannsókn málsins.

Ákærði greiði þóknun skipaðs verjanda síns H-kk-ef I-kk-ef hæstaréttarlögmanns 50.000 krónur að meðtöldum virðisaukaskatti.

D ó m s o r ð :

Ákærða, L-kk-þgf E-kk-þgf, verður ekki gerð sérstök refsing í máli þessu.

Upptæk eru gerð til ríkissjóðs 15,48 g af amfetamíni, 2,61 g af hassi, 0,29 g af tóbaksblönduðu kannabisefni og rafmagnsvopn sem hald var lagt á við rannsókn málsins.

Ákærði greiði þóknun skipaðs verjanda síns H-kk-ef I-kk-ef hæstaréttarlögmanns 50.000 krónur að meðtöldum virðisaukaskatti.

Á-kk-nf M-kk-nf